Platysternus

Se Systematisk inndeling

Platysternus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én, lett gjenkjennelig art.

Utseende 
En middelsstor, bred, brokete farget trebukk. Antennene er tynne, omtrent så lange som kroppen hos hannen og betydelig kortere hos hunnen. Pronotum er mye bredere enn langt, med en kraftig pigg midt på hver sidekant. Bortsett fra to smale, blanke, buede lengdekjøler er pronotum tett dekket av lys (okerfarget til hvit) bestøvning. Dekkvingene er mye bredere enn pronotum, med avrundede "skuldre", dekket av lys bestøvning. Hver dekkvinge har tre blanke, opphøyde lengderibber, mellom disse med avlange, svarte flekker.

Utbredelse 
Arten er kjent fra det nordlige Brasil, Fransk Guyana og Ecuador.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Anisocerini J. Thomson, 1860
 Slekten Platysternus Dejean, 1835
 Platysternus hebraeus (Fabricius, 1781)

Kilder 
 Katalog med utbredelsesdata 
 Liste over slektene

Eksterne lenker 
 
 

Lamiinae
Biller formelt beskrevet i 1781
Dyr formelt beskrevet av Pierre François Marie Auguste Dejean
Dyr formelt beskrevet av Johann Christian Fabricius